31. ágúst 2022

**Umsögn um frumvarp til laga um tónlist**

Skýr lagarammi um tónlist með heildarlöggjöf líkt og gert hefur verið fyrir önnur listasvið er mikil nauðsyn og jákvætt skref. Á sambærilegan hátt og við lestur draga um tónlistarstefnu þykir mér þó skorta allnokkuð á að viðeigandi framþróun og nútímavæðingar tónlistarmenntunar, ásamt jafnræðis allra tónlistarforma séu viðeigandi skil gerð:

Meðfylgjandi eru nánari athugasemdir við drögin sjálf.

Dr Phillip Joseph Doyle D.M.A

Tónlistarkennari við Tónlistaskóla FÍH

Mancini Fellow/University of Miami, Frost School of Music

Former Director of Jazz Studies at Eastern Washington University.

IV. KAFLI.

**Sinfóníuhljómsveit Íslands.**

8. gr.

Hlutverk og helstu verkefni

Sinfóníuhljómsveit Íslands er eign íslensku þjóðarinnar. Hún skal stuðla að því að auðga tónmenningu Íslendinga, efla áhuga og þekkingu á sígildri tónlist og samtímatónlist og gefa landsmönnum kost á að njóta hennar, m.a. með tónleikahaldi sem víðast um landið og með tónlistarflutningi í útvarpi, sjónvarpi og vefmiðlum. Sérstaka áherslu ber að leggja á kynningu og útbreiðslu á íslenskri tónlist hér á landi og erlendis.

 Sinfóníuhljómsveit Íslands skal leitast við að tengja starf sitt við tónlistarkennslu í landinu

*Hér ættum við loksins að nýta tækifærið og bæta við: ….. þekkingu á sígildri tónlist, samtímatónlist, rhytmískri tónlist og jazztónlist…*

*Í þeim greinum laganna sem í kjölfarið koma mætti svo skilgreina stofnun, starfsemi og rekstur rhythmískrar hljómsveitar á sama hátt og sinfóníuhljómsveitar og samstarf þeirra. Þessi hljómsveit gæti á sama hátt og t.d. hljómsveit ríkisútvarpa annarra Norðurlanda, WDR Big Band í Þýskalandi, og The Lincoln Center jazz Orchestra í New York starfað með og hliðstætt sinfóníuhljómsveitinni og þannig breikkað og auðgað þá hljómsveitarstarfsemi sem í boði er og þannig einnig starfsmöguleika- og þróun fleiri tónlistarmanna á Íslandi til framtíðar. Atvinnumöguleikar þeirra vel á annað hundrað nemenda sem stunda nám í rhythmískri tónlist við FíH og MÍT eru í dag alls ekki jafntryggð og þeirra sem leggja stund á klassískan hljóðfæraleik. Hér eru yfirvöld að missa af mikilvægum tækifærum til að halda í og þroska stærri og breiðari hóp tónlistarfólks, alþjóðlegs samstarfs og almennrar framþróunar.*